Document ID: /roh_data/filtered/fineweb-2-filterrobots_roh.jsonl.gz/35967

Sper la via chantunala tar l’ustaria Punt da Solas duess vegnir construì in center per visitaders cun 100 parcadis. Davent da là duessi dar ina punt pendenta da 120 meters lunghezza che va en la chavorgia sur il flum Alvra dasper il lai da fermada da Nisellas. Suenter ina storta en ina caverna, duess ina segunda punt pendenta da 240 meters lunghezza manar vi enfin tar la punt da Solas da la Viafier retica.
Il plan da fatschada è pront e gia il fanadur duess la radunanza communala da la vischnanca Albula/Alvra decider davart ina midada da zona. Il project inizià da la Regiun Alvra e da las vischnancas Albula/Alvra e Vaz sto anc chattar in investider ch’è pront, da pajar radund tschintg milliuns francs.
RR actualitad 07:00